Diari Oficial de la Generalitat Valenciana


Sumari del DOGV 8009, del 28-03-2017 (2017/2170)

RESOLUCIÓ de 20 de febrer de 2017, de la Conselleria d'Educació, Investigació, Cultura i Esport, per la qual es modifica l'autorització al centre docent estranger British School of Valencia, de la localitat de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8009

Data del DOGV
:   28-03-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/2170


Data del document
:   20-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 de febrer de 2017, de la Conselleria d'Educació, Investigació, Cultura i Esport, per la qual es modifica l'autorització al centre docent estranger British School of Valencia, de la localitat de València. [2017/2170]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya British School of Valencia, amb número de codi 79083755, de la localitat de València, per la qual sol·licita la modificació de l'autorització per ampliació d'alumnat a 900 llocs escolars.  
Per Ordre de la Conselleria de Cultura, Educació i Esport de 29 de setembre de 2005 (DOGV 11.11.2005), es va autoritzar al centre, amb caràcter definitiu, des del curs Nursery (2-3 anys d'edat) fins al curs Year 13 (17-18 anys d'edat), amb capacitat màxima per a 550 llocs escolars, per a alumnat espanyol i estranger.  
La titularitat del centre ha presentat nova certificació de data 2 de juny de 2016, expedida per la representació diplomàtica britànica acreditada a Espanya, British Council, en la qual se certifica que, d'acord amb l'informe de la seua inspecció educativa, aquest centre reuneix els requisits de l'article 14 del Reial decret 806/1993, de 28 de maig, de 1993, per a una capacitat corresponent a 900 escolars.  
Consten en l'expedient els informes favorables de la Unitat Tècnica i de la inspecció educativa de la direcció territorial corresponent, pel que fa al compliment, respectivament, del que disposen els articles 5, 6 i 11 i 12, del Reial decret 806/1993, de 28 de maig.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 806/1993, de 28 de maig, sobre règim de centres estrangers a Espanya, i la resta de legislació que resulta d'aplicació.  
Vista la proposta del director general de Centres i Personal Docent de data 20 de febrer de 2017 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Modificar l'autorització al centre següent, en els termes i condicions que a continuació s'especifiquen:  
Denominació genèrica del centre: centre privat estranger.  
Denominació específica del centre: British School of Valencia.  
Titular: British School Children's Garden, Societat Limitada.  
Domicili: av. Peris i Valero, núm. 55.  
Localitat: València (46224).  
Província: València.  
Codi: 12287544.  
El centre queda configurat de la manera següent:  
Ensenyances autoritzades:  
Currículum nacional d'Anglaterra i País de Gal·les.  
Autorització plena des del curs Pre-Nursery (2-3 anys d'edat) fins al curs Year 13 (17-18 anys d'edat).  
Capacitat: 900 llocs escolars  
Alumnat autoritzat: espanyol i estranger.  
  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que estableix l'article huité del Reial decret 806/1993.  
  
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes el dia que es publique en Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Generalitat Valenciana.  
  
València, 20 de febrer de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.